Džeilens Brauns
Džeilens Marsels Brauns (angļu: Jaylen Marselles Brown; dzimis 1996. gada 24. oktobrī Atlantā) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. 2024. gadā viņš spēlē Nacionālās basketbola asociācijas (NBA) komandā Bostonas "Celtics", kurā aizvadījis visu profesionālo karjeru. Divreiz bijis NBA Visu Zvaigžņu spēles dalībnieks. "Celtics" sastāvā kļuva par 2024. gada NBA čempionu, kā arī tika atzīts par NBA finālsērijas vērtīgāko spēlētāju.